

ŠAKIŲ RAJONO SAVIVALDYBĖ

TARYBOS POSĖDŽIO 

PROTOKOLAS
2015-12-18 Nr. Tp-10

Šakiai


Posėdis įvyko 2015-12-18 1500-1600 val.


Posėdžio pirmininkas Juozas Bertašius.


Posėdžio sekretorė Inga Kanapeckienė.


Į rajono tarybą išrinkti 25 nariai (kvorumas – 13), posėdžio pradžioje dalyvauja 22 rajono savivaldybės tarybos nariai (registravimo žiniaraštis pridedamas, 1 priedas). 


Nedalyvauja – Mantas Puskunigis, Laurynas Suodaitis, Tautvydas Šukys. 


Svarstant atitinkamus klausimus, dalyvauja svečiai ir kviestieji asmenys (sąrašas pridedamas, 2 priedas).


Juozas Bertašius. Darbotvarkėje buvo pateikti 29 klausimai, tačiau koalicijos posėdžių metu buvo pasiūlyta sprendimo projektą Nr. 15 „Dėl rajono savivaldybės tarybos 2015 m. birželio 25 d. sprendimo Nr. T-117 „Dėl Lukšių kultūros centro teikiamų paslaugų tarifų nustatymo“ papildymo“ atidėti.  


Baidas Balčiūnas. Noriu informuoti, jog, svarstant sprendimo projektus Nr. 7, Nr. 8, nedalyvausiu svarstyme ir balsavime. 


Kęstutis Smirnovas. Nedalyvausiu svarstyme ir balsavime svarstant sprendimo projektą Nr. 15.


Eglė Dragūnaitytė. Nedalyvausiu svarstyme ir balsavime svarstant sprendimo projektą Nr. 13.


Paulius Puskunigis. Nedalyvausiu svarstyme ir balsavime svarstant sprendimo projektą Nr. 15.


NUSPRĘSTA. Patvirtinti posėdžio darbotvarkę.  


BALSAVO: „už“ – 22 (vienbalsiai).
 
DARBOTVARKĖ:


1. Dėl atstovo delegavimo į Šakių rajono verslo tarybą. 

2. Dėl Šakių rajono savivaldybės bendruomenės vaiko teisių apsaugos tarybos sudėties ir nuostatų patvirtinimo.  

3. Dėl rajono savivaldybės Neįgaliųjų reikalų koordinacinės tarybos patvirtinimo. 

4. Dėl Kredito, paimto daugiabučiam namui atnaujinti (modernizuoti), ir palūkanų apmokėjimo už asmenis, turinčius teisę į būsto šildymo išlaidų kompensaciją, tvarkos aprašo patvirtinimo. 

5. Dėl kasmetinių atostogų suteikimo Ingai Cibulskienei.  

6. Dėl kasmetinių atostogų suteikimo Evaldui Sniečkui. 

7. Dėl viešosios įstaigos Šakių ligoninės stebėtojų tarybos sudėties ir darbo reglamento patvirtinimo. 

8. Dėl viešosios įstaigos Šakių ligoninės struktūros patvirtinimo. 

9. Dėl rajono savivaldybės tarybos 2015 m. vasario 29 d. sprendimo Nr. T-22 „Dėl rajono savivaldybės 2015-2017 metų strateginio veiklos plano patvirtinimo“ dalinio pakeitimo. 

10. Dėl rajono savivaldybės 2011-2017 metų plėtros strateginio plano ataskaitos patvirtinimo. 

11. Dėl rajono savivaldybės 2011-2017 metų plėtros strateginio plano papildymo ir patikslinimo. 

12. Dėl Šakių „Žiburio“ gimnazijos mokytojų ir pagalbos mokiniui specialistų (išskyrus psichologus) atestacijos komisijos patvirtinimo. 

13. Dėl rajono savivaldybės tarybos 2015 m. kovo 26 d. sprendimo Nr. T-70 „Dėl bendrojo ugdymo klasių komplektų ir priešmokyklinio, ikimokyklinio bei mišrių ugdymo grupių skaičiaus nustatymo 2015/2016 mokslo metams“ priedo dalinio pakeitimo. 

14. Dėl vienkartinių šventinių išmokų mokėjimo rajono savivaldybės švietimo įstaigų vadovams. 

15. Dėl rajono savivaldybės tarybos 2015 m. spalio 16 d. sprendimo Nr. T-218 „Dėl Šakių rajono savivaldybės Jaunimo kūrybos ir sporto centre teikiamų paslaugų tarifų nustatymo“ papildymo.

16. Dėl uždarosios akcinės bendrovės „Šakių šilumos tinklai“ 2014-2018 m. investicijų plano papildymo derinimo. 

17. Dėl rajono savivaldybės 2016 metų viešųjų darbų sąrašo ir rajono savivaldybės 2016 metų viešųjų darbų programos patvirtinimo. 

18. Dėl uždarosios akcinės bendrovės „Šakių vandenys“ paskyrimo paviršinių nuotekų tvarkytoju. 

19. Dėl Kelių priežiūros ir plėtros programos lėšų, skirtų savivaldybės vietinės reikšmės keliams ir gatvėms tiesti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašo patvirtinimo. 

20. Dėl rajono savivaldybės tarybos 2015 m. vasario 19 d. sprendimo Nr. T-25 „Dėl rajono savivaldybės 2015 metų biudžeto patvirtinimo“ dalinio pakeitimo ir papildymo. 

21. Dėl valstybės turto pripažinimo netinkamu (negalimu) naudoti.

22. Dėl valstybei nuosavybės teise priklausančio turto nurašymo. 

23. Dėl turto perdavimo rajono savivaldybės biudžetinėms įstaigoms. 

24. Dėl sutikimo perimti valstybės turtą savivaldybės nuosavybėn ir jo perdavimo. 

25. Dėl savivaldybei nuosavybės teise priklausančio turto perdavimo pagal panaudos sutartį. 


26. Dėl rajono savivaldybės tarybos 2012 m. vasario 29 d. sprendimo Nr. T-60 „Dėl negyvenamųjų patalpų, esančių Šakių rajone, perdavimo laikinai neatlygintinai valdyti ir naudotis rajono biudžetinėms įstaigoms“ priedo dalinio pakeitimo. 

27. Dėl savivaldybės ir valstybės turto perdavimo viešajai įstaigai „Šakių rajono savivaldybės priešgaisrinė tarnyba“ pagal panaudos sutartį. 

28. Dėl nuomos sutarties su Lida Ižganaitiene nutraukimo. 

1. SVARSTYTA. Atstovo delegavimo į Šakių rajono verslo tarybą klausimas. 


Pranešėjas Arūnas Tarnauskas, rajono savivaldybės tarybos narys. 


Juozas Bertašius. Komitetų posėdžio metu buvo pasiūlyta vietoj administracijos direktoriaus - Evaldo Sniečkaus deleguoti į verslo tarybos sudėtį – Arvydą Šlėderį.     


NUSPRĘSTA. Pritarti sprendimo projektui vietoj žodžių „Evaldas Sniečkus – rajono savivaldybės administracijos direktorių“ įrašant žodžius „Arvydas Šlėderis – rajono savivaldybės tarybos narį“  (sprendimas Nr. T-261).


BALSAVO: „už“ – 20, „susilaikė“- 1, „nedalyvavo balsavime“ - 1.


2. SVARSTYTA. Šakių rajono savivaldybės bendruomenės vaiko teisių apsaugos tarybos sudėties ir nuostatų patvirtinimo klausimas.


Pranešėja Rūta Lebedžinskienė, Vaiko teisių skyriaus vedėja. Į tarybos sudėtį siūloma įtraukti Kęstutį Smirnovą – rajono sporto klubų sąjungos prezidentą. 


NUSPRĘSTA. Pritarti sprendimo projektui įrašant žodžius „Kęstutis Smirnovas – rajono sporto klubų sąjungos prezidentas“ (sprendimas Nr. T-262).


BALSAVO: „už“ – 22 (vienbalsiai).


3. SVARSTYTA. Rajono savivaldybės Neįgaliųjų reikalų koordinacinės tarybos patvirtinimo klausimas. 



Pranešėja Leonora Pocevičiūtė, Socialinės paramos skyriaus vedėja. Gautas Šakių rajono neįgaliųjų draugijos pirmininko prašymas į tarybos sudėtį įtraukti Editą Zabramskienę - Šakių rajono neįgaliųjų draugijos pirmininko pavaduotoją. 


NUSPRĘSTA. Pritarti sprendimo projektui įrašant žodžius „Edita Zabramskienė -  Šakių rajono neįgaliųjų draugijos pirmininko pavaduotoja“ (sprendimas Nr. T-263).


BALSAVO: „už“ – 22 (vienbalsiai).

4. SVARSTYTA. Kredito, paimto daugiabučiam namui atnaujinti (modernizuoti), ir palūkanų apmokėjimo už asmenis, turinčius teisę į būsto šildymo išlaidų kompensaciją, tvarkos aprašo patvirtinimo klausimas. 


Pranešėja Leonora Pocevičiūtė, Socialinės paramos skyriaus vedėja.
 


NUSPRĘSTA. Pritarti sprendimo projektui (sprendimas Nr. T-264).


BALSAVO: „už“ – 22 (vienbalsiai).

5. SVARSTYTA. Kasmetinių atostogų suteikimo Ingai Cibulskienei klausimas. 


Pranešėja Rita Vaičiūnienė, Bendrojo skyriaus vedėja. 


Juozas Bertašius. Komitetų posėdžių metu buvo siūloma sprendimo projekte numatyti, jog kasmetinės atostogos suteikiamos nuo 2015 m. gruodžio 28 d. iki 2016 m. sausio 8 d. 


NUSPRĘSTA. Pritarti sprendimo projektui suteikiant kasmetines atostogas nuo 2015 m. gruodžio 28 d. iki 2016 m. sausio 8 d. (sprendimas Nr. T-265).


BALSAVO: „už“ – 21, „nedalyvavo balsavime“ – 1.

6. SVARSTYTA. Kasmetinių atostogų suteikimo Evaldui Sniečkui klausimas.

Pranešėja Rita Vaičiūnienė, Bendrojo skyriaus vedėja.


NUSPRĘSTA. Pritarti sprendimo projektui (sprendimas Nr. T-266).


BALSAVO: „už“ – 22 (vienbalsiai).


7. SVARSTYTA. Viešosios įstaigos Šakių ligoninės stebėtojų tarybos sudėties ir darbo reglamento patvirtinimo klausimas.

Pranešėja Evelina Domeikaitė - Dovydaitienė, rajono savivaldybės administracijos vyriausioji specialistė.


NUSPRĘSTA. Pritarti sprendimo projektui (sprendimas Nr. T-267).


BALSAVO: „už“ – 21, „nedalyvavo balsavime“ – 1.

8. SVARSTYTA. Viešosios įstaigos Šakių ligoninės struktūros patvirtinimo klausimas. 

Pranešėja Evelina Domeikaitė - Dovydaitienė, rajono savivaldybės administracijos vyriausioji specialistė.


NUSPRĘSTA. Pritarti sprendimo projektui (sprendimas Nr. T-268).


BALSAVO: „už“ – 21, „nedalyvavo balsavime“ – 1.

9. SVARSTYTA. Rajono savivaldybės tarybos 2015 m. vasario 29 d. sprendimo Nr. T-22 „Dėl rajono savivaldybės 2015-2017 metų strateginio veiklos plano patvirtinimo“ dalinio pakeitimo klausimas.


Pranešėjas Vitas Girdauskas, Regioninės plėtros skyriaus vedėjas.


NUSPRĘSTA. Pritarti sprendimo projektui (sprendimas Nr. T-269).


BALSAVO: „už“ – 22 (vienbalsiai). 

10. SVARSTYTA. Rajono savivaldybės 2011-2017 metų plėtros strateginio plano ataskaitos patvirtinimo klausimas.


Pranešėjas Vitas Girdauskas, Regioninės plėtros skyriaus vedėjas.


NUSPRĘSTA. Pritarti sprendimo projektui (sprendimas Nr. T-270).


BALSAVO: „už“ – 22 (vienbalsiai).


11. SVARSTYTA. Rajono savivaldybės 2011-2017 metų plėtros strateginio plano papildymo ir patikslinimo klausimas.


Pranešėjas Vitas Girdauskas, Regioninės plėtros skyriaus vedėjas. 


NUSPRĘSTA. Pritarti sprendimo projektui (sprendimas Nr. T-271).


BALSAVO: „už“ – 18, „susilaikė“- 1, „nedalyvavo balsavime“ – 3. 


Vitas Girdauskas. Kadangi komitetų posėdžio metu buvo pasiūlyti plane palikti 1.7.1.4. priemonę, tai ji plane ir liko. 

12. SVARSTYTA. Šakių „Žiburio“ gimnazijos mokytojų ir pagalbos mokiniui specialistų (išskyrus psichologus) atestacijos komisijos patvirtinimo klausimas.


Pranešėjas Elvydas Pauliukėnas, Švietimo ir sporto skyriaus vedėjas. 


NUSPRĘSTA. Pritarti sprendimo projektui (sprendimas Nr. T-272).


BALSAVO: „už“ – 22 (vienbalsiai). 

13. SVARSTYTA. Rajono savivaldybės tarybos 2015 m. kovo 26 d. sprendimo Nr. T-70 „Dėl bendrojo ugdymo klasių komplektų ir priešmokyklinio, ikimokyklinio bei mišrių ugdymo grupių skaičiaus nustatymo 2015/2016 mokslo metams“ priedo dalinio pakeitimo klausimas.


Pranešėjas Elvydas Pauliukėnas, Švietimo ir sporto skyriaus vedėjas.


NUSPRĘSTA. Pritarti sprendimo projektui (sprendimas Nr. T-273).


BALSAVO: „už“ – 18, „susilaikė“- 3, „nedalyvavo balsavime“ - 1.

14. SVARSTYTA. Vienkartinių šventinių išmokų mokėjimo rajono savivaldybės švietimo įstaigų vadovams klausimas. 


Pranešėjas Elvydas Pauliukėnas, Švietimo ir sporto skyriaus vedėjas.  


Mindaugas Tarnauskas. Aiškinamajame rašte rašoma, jog išmokos skiriamos tik švietimo įstaigų, sutaupiusių darbo užmokesčio fondo lėšas ir panašaus procentinio dydžio išmokas išmokantiems ir įstaigų darbuotojams, vadovams. Įstaigų vadovai gauna tokį patį priedą, kaip ir mokytojai? 


Elvydas Pauliukėnas. Žvirgždaičių progimnazijos darbuotojams skiriama 37 proc. vienkartinė išmoką, o direktoriui tik 35 proc. 


Mindaugas Tarnauskas. Kodėl? Ar tai neturėtų būti lygu?


Elvydas Pauliukėnas. Tiek yra likę mokos fondo lėšų.


Irena Haase. Ar Švietimo ir sporto skyrius analizavo, kodėl susitaupė darbo užmokesčio fondas?  


Elvydas Pauliukėnas. Mokyklų buvo klausiama, ar jos neturi skolų, kokiu procentu mokės priedus darbuotojams, tad mes siūlėme tokiu pačiu procentu mokėti ir direktoriams. 


NUSPRĘSTA. Pritarti sprendimo projektui (sprendimas Nr. T-274).


BALSAVO: „už“ – 16, „susilaikė“- 6.

15. SVARSTYTA. Rajono savivaldybės tarybos 2015 m. spalio 16 d. sprendimo Nr. T-218 „Dėl Šakių rajono savivaldybės Jaunimo kūrybos ir sporto centre teikiamų paslaugų tarifų nustatymo“ papildymo klausimas. 

Pranešėjas Kęstutis Kuncaitis, Ūkio skyriaus vedėjas.


NUSPRĘSTA. Pritarti sprendimo projektui (sprendimas Nr. T-275).


BALSAVO: „už“ – 19, „prieš“- 1, „nedalyvavo balsavime“ - 1.

16. SVARSTYTA. Uždarosios akcinės bendrovės „Šakių šilumos tinklai“ 2014-2018 m. investicijų plano papildymo derinimo klausimas. 

Pranešėjas Kęstutis Kuncaitis, Ūkio skyriaus vedėjas.


Arvydas Šlėderis. Investicinis planas turės įtakos 2016 metų bazinės kainos nustatymui. Įstaiga, dirbanti pelningai, einamuosius remontus turėtų atlikti iš pelno. Siūlau iš parengtą sprendimo projektą nebalsuoti. 


Bernardinas Petras Vainius. Finansų komiteto posėdžio metu buvo siūloma, jog iš investicijų plano būtų išbrauktas traktoriaus remontas. 


Dinara Gudaitienė. Pelningai dirbanti įmonė einamuosius remontus turi daryti savo lėšomis.  


Laimutis Kasparavičius. Manome, jog tai turėtų būti investiciniame plane. Remonto išlaidų apskaita priklauso nuo atliktų darbų pobūdžio. Jeigu turto tarnavimo laikas pailgėja, tai atliktų darbų verte didinama atliktų darbų savikaina. Manau, jog reikėtų didinti investicijų vertę ir tai įtraukti į investicijų planą. 


Mindaugas Tarnauskas. Ar, patvirtinus investicijų planą, tai turės įtakos kainos padidėjimui?


Laimutis Kasparavičius. Mes manome, jog neturės. 


Juozas Bertašius. Siūlau balsuoti už pateiktą Bernardino Petro Vainiaus pasiūlymą. 


NUSPRĘSTA. Pritarti, jog iš investicijų plano būtų išbrauktas traktoriaus – krautuvo remontas.


BALSAVO: „už“ – 17, „prieš“- 3, „susilaikė“- 2.


Juozas Bertašius. Siūlau balsuoti už pateiktą sprendimo projektą, be įrašo „traktoriaus – krautuvo remontas“.


NUSPRĘSTA. Pritarti sprendimo projektui (sprendimas Nr. T-276).


BALSAVO: „už“ – 19, „prieš“- 2, „susilaikė“- 1.


17. SVARSTYTA. Rajono savivaldybės 2016 metų viešųjų darbų sąrašo ir rajono savivaldybės 2016 metų viešųjų darbų programos patvirtinimo klausimas.

Pranešėjas Kęstutis Kuncaitis, Ūkio skyriaus vedėjas.


NUSPRĘSTA. Pritarti sprendimo projektui (sprendimas Nr. T-277).


BALSAVO: „už“ – 21, „susilaikė“- 1.

18. SVARSTYTA. Uždarosios akcinės bendrovės „Šakių vandenys“ paskyrimo paviršinių nuotekų tvarkytoju klausimas. 

Pranešėjas Kęstutis Kuncaitis, Ūkio skyriaus vedėjas.


Bernardinas Petras Vainius. Kaip bus su Kukarskės globos namų valymo įrengimais?


Kęstutis Kuncaitis. Kas mėnesį globos namai suvartoja apie 103 kub. m vandens. Jeigu jiems būtų taikomas Šakių vandenų tarifas, tai jiems kainuotų apie 1800 Eur per mėnesį, įskaičiuojant nuotekų išvežimą iš rezervuaro. Valymo įrenginiai yra globos namų teritorijoje, todėl reikia pagalvoti, ar jiems tai būtų naudinga. 


NUSPRĘSTA. Pritarti sprendimo projektui (sprendimas Nr. T-278).


BALSAVO: „už“ – 22.

19. SVARSTYTA. Kelių priežiūros ir plėtros programos lėšų, skirtų savivaldybės vietinės reikšmės keliams ir gatvėms tiesti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašo patvirtinimo klausimas. 

Pranešėjas Kęstutis Kuncaitis, Ūkio skyriaus vedėjas. 


NUSPRĘSTA. Pritarti sprendimo projektui (sprendimas Nr. T-279).


BALSAVO: „už“ – 22 (vienbalsiai).

20. SVARSTYTA. Rajono savivaldybės tarybos 2015 m. vasario 19 d. sprendimo Nr. T-25 „Dėl rajono savivaldybės 2015 metų biudžeto patvirtinimo“ dalinio pakeitimo ir papildymo klausimas. 

Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-280).


BALSAVO: „už“ – 22 (vienbalsiai).


21. SVARSTYTA. Valstybės turto pripažinimo netinkamu (negalimu) naudoti klausimas. 

Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-281).


BALSAVO: „už“ – 21, „susilaikė“- 1.

22. SVARSTYTA. Valstybei nuosavybės teise priklausančio turto nurašymo klausimas. 

Pranešėja Egidija Grigaitienė, Biudžeto ir turto skyriaus vedėja. Valstybės turtas pripažintas netinkamu (negalimu) naudoti, nes pavogtas arba funkciškai nusidėvėjęs ir demontuotas.


NUSPRĘSTA. Pritarti sprendimo projektui (sprendimas Nr. T-282).


BALSAVO: „už“ – 21, „susilaikė“- 1.

23. SVARSTYTA. Turto perdavimo rajono savivaldybės biudžetinėms įstaigoms klausimas.


Pranešėja Egidija Grigaitienė, Biudžeto ir turto skyriaus vedėja. 
 

NUSPRĘSTA. Pritarti sprendimo projektui (sprendimas Nr. T-283).


BALSAVO: „už“ – 22 (vienbalsiai). 

24. SVARSTYTA. Sutikimo perimti valstybės turtą savivaldybės nuosavybėn ir jo perdavimo klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-284).


BALSAVO: „už“ – 22 (vienbalsiai).


25. SVARSTYTA. Savivaldybei nuosavybės teise priklausančio turto perdavimo pagal panaudos sutartį klausimas.

Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-285).


BALSAVO: „už“ – 22 (vienbalsiai).


26. SVARSTYTA. Rajono savivaldybės tarybos 2012 m. vasario 29 d. sprendimo Nr. T-60 „Dėl negyvenamųjų patalpų, esančių Šakių rajone, perdavimo laikinai neatlygintinai valdyti ir naudotis rajono biudžetinėms įstaigoms“ priedo dalinio pakeitimo klausimas.


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-286).


BALSAVO: „už“ – 22 (vienbalsiai).


27. SVARSTYTA. Savivaldybės ir valstybės turto perdavimo viešajai įstaigai „Šakių rajono savivaldybės priešgaisrinė tarnyba“ pagal panaudos sutartį klausimas.

Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-287).


BALSAVO: „už“ – 22 (vienbalsiai).

28. SVARSTYTA. Nuomos sutarties su Lida Ižganaitiene nutraukimo klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-288).


BALSAVO: „už“ – 22 (vienbalsiai).

Posėdžio pirmininkas




Juozas Bertašius

Posėdžio sekretorė




Inga Kanapeckienė

